
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

H O T Ă R Â R E
- privind aprobarea Listei cu ordinea de prioritate a solicitanţilor îndreptăţiţi să primească o locuinţă cu chirie din fondul locativ al oraşului Boldeşti-Scăeni

		Având în vedere:
		- referatul de aprobare înregistrat sub nr.14626/10.08.2023 prin care primarul oraşului Boldeşti-Scăeni propune aprobarea Listei cu ordinea de prioritate a solicitanţilor îndreptăţiţi să primească o locuinţă cu chirie din fondul locativ al oraşului Boldeşti-Scăeni, 
		- raportul de specialitate al compartimentului de resort, înregistrat sub nr. 14627/10.08.2023;
		- Hotarârea Consiliului Local nr. 28/26.02.2019 privind stabilirea unor măsuri în vederea repartizării locuinţelor din fondul locativ al oraşului Boldeşti-Scăeni, cu modificările şi completările ulterioare;
	- procesul-verbal nr.14575/10.08.2023 întocmit de Comisia de analiză a solicitărilor de locuinţe cu chirie din fondul locativ al oraşului Boldeşti-Scăeni;
	- dispoziţiile art. 30 din Hotărârea Guvernului nr. 1275/2000 privind aprobarea Normelor Metodologice pentru punerea in aplicare a prevederilor Legii locuinţei nr. 114/1996, cu modificările şi completările ulterioare;
	- prevederile Legii nr. 114/1996, legea locuinţei  cu modificările şi completările ulterioare;
	- avizul secretarului general, înregistrat sub nr. 14643/10.08.2023;
- avizul comisiilor de specialitate nr. 1 și nr.2 - pentru dezvoltarea economico-socială şi de mediu, cooperarea interinstituţională pe plan intern şi extern, respectiv administrarea domeniului public şi privat, gestionarea serviciilor de interes local;       
În temeiul art. 129, alin. (2), lit. d) şi alin. (7), lit. q), art. 139 alin. (1) şi  alin. (3), lit.g), art. 196 alin. (1) lit. a) din OUG nr. 57/2019 privind Codul administrativ, cu modificările şi completările ulterioare,
 
Consiliul Local al oraşului Boldeşti-Scăeni, întrunit în şedinţă publică ordinară în data de 22.08.2023,  adoptă prezenta hotărâre:
 
          Art. 1. Se aprobă Lista cu ordinea de prioritate a solicitanţilor îndreptăţiţi să primească o locuinţă cu chirie din fondul locativ al oraşului Boldeşti-Scăeni, conform anexei care face parte integrantă din prezenta hotărâre.  
Art. 2. Prezenta hotărâre se comunică Serviciului Patrimoniu Local şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

